A feladatok megoldását e-mail-ben várom 2012.01.22.-ig!

1. A DRG Rt. gazdálkodásáról a következő információk állnak rendelkezésre:

A vállalkozás adózás utáni eredménye 12100 EFt, mérleg szerinti eredménye 7260 EFt. A következő érvre tervezett osztalék-növekedés mértéke 5%. A részvények darabszáma 2 000. A befektetők által elvárt hozam 10%.

A vállalkozás mérlegadatai: rövid lejáratú kötelezettségek értéke 5 400 ezer Ft. Készleteinek értéke 3 800 ezer Ft, a vevőkkel szembeni követelése 1 600 ezer Ft, forgatási célú értékpapírok érétke 1 900 ezer Ft, pénzeszközei 1 800 ezer Ft.

Az Rt. két egymást kölcsönösen kizáró beruházási változat között választhat.

Mindként változat beruházási ráfordítás jelenértéke 4 000 EFt.

A beruházások gazdaságossági mutatói:

DRM beruházási változat
PI = 1,5

RGM beruházási változat
NPV = 5 000 EFt

a) Határozza meg az osztalékfizetési hányadot! (osztalék/adózás előtti eredmény) 

b) Számítsa ki az egy részvényre jutó osztalékot!

c) Állandó osztaléknövekedést feltételezve számítsa ki a részvényárfolyamot!

d) Számítsa ki a nettó forgótőke értékét!

e) Döntsön a beruházás megvalósításáról!

2. A KQF Zrt. 120 000 EFt beruházást tervez megvalósítani. A KQF Zrt. gazdaságossági számításokat végzett, amennyiben a QK beruházást valósítja meg a beruházás hozamának jelenértéke 115 000 EFt, ha a QF beruházást a nettó jelenérték 1 500 EFt.

a)
Határozza meg a QK beruházás nettó jelenértékét és jövedelmezőségi indexét!

b)
Döntsön a nettó jelenérték alapján, melyik beruházást érdemes megvalósítani és miért!

3. A DWRT Kft. a 2008. év második felében gépet szeretne vásárolni. A gép beszerzési ára 8 717 EFt, melyet a vállalkozás 4 évig tervezi működtetni, a működési cash-flow évente 2 750 EFt. A gép jövedelmezőségi indexe = 1,0. A tőkeköltség 10%.

a)
Számítsa ki a beruházás statikus gazdaságossági mutatóit!
b)
Határozza meg a nettó jelenérték összegét és a beruházás belső megtérülési rátáját!
